open-index/open-wikipedia-markdown huggingface dataset:
Եգեյան թվեր

Էգեյան թվեր` թվային համակարգ, որն օգտագործվել է կրետե-միկենյան և մինոյան քաղաքակրթությունների կողմից։ Հաստատված է մի քանի կարևոր էգեյան ձեռագրերում (գծային ձեռագիր A, գծային ձեռագիր B): Հնարավոր է` այդ թվային համակարգը պահպանվել է կիպրո-մինոյան ձեռագրերում։ 20-րդ դարի վերջում Էնկոմիում գտնված երկար տեքստի աղյուսակում հայտնաբերվել է նշան, որն էլ համարվում է էգեյան «100» նիշը։

: 

frame|none|Գծային ձեռագրերում 1986 թվի գրառումը

## Ծանոթագրություն
1. http://www.dma.ens.fr/culturemath/histoire%20des%20maths/htm/Verdan/Verdan.htm 

2. Ա. Ա. Մոլչանով. «Մեռած քաղաքակրթությունների ուղերձ», Հին Էգեիդի ձեռագիր, Մ. Գիտություն, 1992, էջ 86

Կատեգորիա:Թվային համակարգեր
Կատեգորիա:Մաթեմատիկայի պատմություն
Տրիպոլիս (քաղաք)

**Տրիպոլիս** (հին հունարեն՝ Τρίπολις հունարեն՝ η Τρίπολη), նախկինում *Տրիպոլիցա* (հուն. Τριπολιτσά իտալ. Tripolitza կամ Tripolizza)՝ քաղաք Հունաստանում։ Գտնվում է ծովի մակարդակից 655 մետր բարձրության վրա` Պելոպոնես կղզու կենտրոնական մասում` Աֆինից 129 կմ հարավ-արևմուտք։ Համանուն համայնքի վարչական կենտրոնն է։ 2011 թ.-ի տվյալներով ունի 30 866 բնակիչ ունի։

## Պատմություն
Անտիկ ժամանակներում Տրիպոլիսի մոտ են գտնվել Տեգեյա և Մանտինեյա քաղաքները։ Վաղ միջնադարում, 1934 թ.-ի բանախոսական ընկերության տվյալներով, կենտրոնական Մորեյան (Պելոպոնես) գրավվել է հարավային սլավոնների կողմից։ Երկար ժամանակ այստեղ է գտնվել սլավոնական բնակավայր Դրոբոլիցան։ Սակայն պաշտոնական հունական աղբյուրները ժխտում են օգտագործվող բառերի արմատների նմանությունը։ 
Ուշ բյուզանդական շրջանում բնակչությունը անկում է ապրում։ Հետագայում գյուղական այս վայրը լցվել է կիսաքոչվոր ալբանացի-արվանիտներով։ Միջնադարում Մորեյի ամբողջական ղեկավարության դեմ երկար և անարդյունք կռվել են Բյուզանդիան, Վենետիկը, Լատինական Կայսրությունը։ Ժամանակակից Տրիպոլիսը հիմնվել է թուրք-օսմանների կողմից 1770 թ.-ին, ովքեր սկզբում կառուցեցին ամրոց` լավ ամրացված քաղաքի կենտրոնով։ Տեղադրված էր Մորեյի հիմնական թուրքական տարածքում։ Ամրոցի կառուցումից հետո համայնքում սկսվեց ինտենսիվ իսլամացման գործընթաց։ Քաղաքի հիմնական մասը հիմնել էին թուրքերը,տեղի մուսուլմանները և սեֆարդ-հրեաները։ Քաղաքը և իր շրջակայքը երեք անգամ ենթարկվել են արյունոտ սպանդի։ 1820 թ.-ին քրիստոնյաների նկատմամբ կոտորած են սկսել մուսուլմանները` անկախության շարժման սկսման պատճառով։ 1821 թ.-ին հույն ապստամբ ուժերի կողմից Տրիպոլիսի պաշարումն ավարտվում է թուրքերի և հրեաների սպանությամբ, զոհվում են 8 000 – 10 000 տղամարդ, կանայք և երեխաներ։ 1825 թ.-ին եգիպտացի գեներալ Իբրահիմ փաշան, համագործակցելով թուրքերի հետ, ուղղափառ հույների ծնունդի ընթացքում, նորից գրավեց քաղաքը` քրիստոնյաների սպանություններ իրականացնելով։ Սա քաղաքի վերջին բախումն էր այլազգիների հետ։ XX դարի սկզբին քաղաքն ուներ 15 000 բնակիչ։

## Տրիպոլիսի համայնք
Տրիպոլիսի համայնքի մեջ է մտնում գյուղ Միլյա-Տրիպոլեոսը։ 2011 թ.-ի տվյալներով բնակչությունը 30 912 է։ Տարածքը` 28 812 կմ²։

## Բնակչություն

## Ծանոթագրություններ

Կատեգորիա:Հունաստանի քաղաքներ
Մահմութ Օրհան

**Մահմութ Օրհան** (, ), թուրք դիջեյ և պրոդյուսեր։ Նրա ստեղծագործությունները մեծ մասամբ գրված են հետևյալ ժանրերում՝ դիփ հաուս, ինդի դանս և նյու դիսկո։

## Կարիերա
2017 թվականի հունվարին թուրքական «*[[Սաբահ (օրաթերթ)|Sabah]]»* օրաթերթին տված հարցազրույցում Օրհանը ասել է, որ հայրենի Բուրսայում սկսել է աշխատել երաժշտության բնագավառում, երբ ընդամենը 15 տարեկանէր։ 2011 թվականին Օրհանը մեկնում է Ստամբուլ՝ Բեբեքի գիշերային ակումբներից մեկում աշխատելու։ Հարցազրույցի ժամանակ նա նշել է նաև, որ իր սիրելի վայրը Տիմիշոարան է։

Նրա առաջին գործիքային կոմպոզիցիան «Age of Emotions»-ն է՝ ստեղծված 2015 թվականին։ Նրա «Feel» երգը Սենա Շեների մասնակցությամբ ունեցավ համաշխարհային ճանաչում՝ հայտնվելով մի շարք միջազգային չարթերում՝ Լեհասատանի, Բուլղարիայի, Հունաստանի, Ղազախստանի, Ռումինիայի և Ուկրաինայի թոփ քառյակում, Ռուսաստանի թոփ հնգյակում և Սերբիայի թոփ տասնյակում։ 2018 թվականին Օրհանը Քոլոնել Բեգշոթի հետ ստեղծեց «Six Day War» երգի «6 Days» ռեմիքսը։

## Սկավառակագրություն
### Ալբոմներ

### Սինգնլեր

## Ծանոթագրություններ

## Արտաքին հղումներ
*Mahmut Orhan Beatport sayfası 

Կատեգորիա:Անձինք Բուրսայից
Կատեգորիա:Թուրք դիջեյներ
Կատեգորիա:Թուրք երաժիշտներ
Առաջին սուգը (նկար)

**«Առաջին սուգը»** (), ֆրանսիացի նկարիչ, ակադեմիական սալոնային կերպարվեստի կարկառուն ներկայացուցիչ Ուիլյամ Բուգրոյի նկարներից։ Հեղինակը կտավը վրձնել է 1888 թվականին։ Յուղաներկով կտավի չափերն են՝ 203 × 252 սմ։

«Առաջին սուգը» ստեղծագործությունն այսօր պահպանվում և ցուցադրվում է Կիրառական արվեստի ազգային թանգարանում (Բուենոս Այրես, Արգենտինա)։

## Պատմություն
Նկարում հեղինակը պատկերել է այն պահը, երբ Ադամն ու Եվան հայտնաբերել են իրենց որդու՝ Աբելի, մարմինը, որին սպանել էր իր ավագ եղբայրը՝  Կայենը։ Ըստ Աստվածաշնչի՝ դա առաջին մահն էր Երկրի վրա, այդ իսկ պատճառով նկարը Բուգրոն անվանել է «*Առաջին սուգը*»։

Նախքան նկարի աշխատանքները՝ սկսելը Ուիլյամ Բուգրոն ունեցավ անձնական ողբերգություն՝ կորցնելով երկրորդ որդուն։ Նկարի անդրանիկ  էսքիզները ստեղծվել են 1885 թվականին։ «Լողացողները» կտավի հետ այս ստեղծագործությունը ցուցադրվել է Փարիզյան սալոնում՝ 1888 թվականին։

## Նկարագիր
«Առաջին սուգը» ստեղծագործությունում հեղինակը օգտագործել է բրգաձև կոմպոզիցիա, որն առավել բնորոշ է Ռաֆայել Սանտիի և Միքելանջելոյի ստեղծագործություններին։ Բուգրոյին հաճախ անվանում էին «ֆրանսիական Ռաֆայել»։

Դիտողի ուշադրությունը կենտրոնանում է հերոսների տառապանքների վրա։ Եվայի հույզերը հստակորեն են պատկերված, թեև նրա դեմքը ծածկված է ձեռքերով։ Հերոսների մարմինները նկարելիս հեղինակը կրկին դիմել է դասական գեղանկարչության ավանդույթներին. տղամարդը պատկերված է  առավել մուգ մաշկի գույնով, կնոջ մաշկը պայծառ է, գրեթե փղոսկրյա, իսկ մեռած պատանու մարմինը պատկերված է իդեալականացված գեղեցկությամբ, առանց սպանության հետքերի, միայն գետնին թափված արյունն է վկայում վերջինիս մահը։

## Ծանոթագրություններ

## Արտաքին հղումներ
* Կտավը վեբ-թանգարանում

Կատեգորիա:1888 նկարներ
Կատեգորիա:Բուենոս Այրեսի Կիրառական արվեստի ազգային թանգարանի նկարներ
Կատեգորիա:Հին Կտակարանի թեմայով նկարներ
Կատեգորիա:Նկարներ մահվան մասին
Կատեգորիա:Ուիլյամ Բուգրոյի նկարներ
Կատեգորիա:Քրիստոնեական արվեստը մահվան մասին
Կատեգորիա:Ֆրանսիայի արվեստ
MS-DOS

**MS-DOS** (), x86 բազայի վրա հիմնված սկավառակի օպերացիոն համակարգ համակարգիչների համար։ 
MS-DOS-ը DOS համատեղ օպերացիոն համակարգերի ընտանիքի ամենահայտնի օպերացիոն համակարգն է, և համարվում է 1980-ականներից մինչև 1990-ականների ընթացքում ամենաշատ օգտագործված համակարգը, մինչև այն փոխարինվեց գրաֆիկական ինտերֆեյսի օպերացիոն համակարգերով, հիմնականում Microsoft Windows ընտանիքից:.
MS-DOS-ը CP/M և UNIX օպերացիոն համակարգերի ոչ պաշտոնական հիբրիդ է։ Սա ճկուն օպերացիոն համակարգ է, որը չի պահանջում համակարգչի ռեսուրսները։

## Նկարագրություն
1981 թվականին IBM ընկերությունը դիմեց օպերացիոն համակարգ ստեղծելու հարցով, որը պետք է օգտագործվեր նոր IBM PC համակարգչային ընտանիքում։ Microsoft-ը Seattle Computer Products-ից գնեց 86-DOS օպերացիոն համակարգը և սկսեց աշխատել IBM-ի պահանջներին համապատասխան։ Հետագայում IBM-ը լիցենզավորեց MS-DOS-ը և թողարկեց 1981 թվականի օգոստոսին PC DOS 1.0 անունով։ MS-DOS-ի և PC DOS-ի հետագա զարգացումը իրականացվել է Microsoft-ի և IBM-ի կողմից մինչև 1993 թվականը, երբ առանձին թողարկվեցին Microsoft-ից 6.0-ն և IBM-ից` 6.1-ը։

## Ծանոթագրություններ

## Արտաքին հղումներ
* MS-DOS օպերացիոն համակարգի ստեղծման և զարգացման պատմությունը, որը նկարագրում է տարբերակների փոփոխությունները 
* KB71986 MS-DOS 5.0 Internal and External Commands
* MS-DOS-ը նշում է իր 30 ամյակը, 2011 թվականի հուլիսի 27

Կատեգորիա:1981 հայտնված արտադրանքներ
Կատեգորիա:DOS
Կատեգորիա:Microsoft օպերացիոն համակարգեր
Կատեգորիա:Ազատ օպերացիոն համակարգեր
Կատեգորիա:Ծրագրեր, որոնց զարգացումը դադարեցված է
Հարրի Փոթերը և Փյունիկի միաբանությունը (սաունդթրեք)

**«Հարրի Փոթերը և Փյունիկի միաբանությունը (սաունդթրեք)»** (), երաժշտական ալբոմ, որը թողարկվել է 2007 թվականին և ներառում է Նիկոլաս Հուփերի ստեղծագործությունները, որոնք ընդգրկվել են Հարրի Փոթերի սերիաներից հինգերորդ ֆիլմի՝ Հարրի Փոթերը և Փյունիկի միաբանությունը սաունդթրեքների ցանկի մեջ։

## Ստեղծագործությունների ցանկ

## Տես նաև
* Հարրի Փոթերը և Փիլիսոփայական քարը (երաժշտություն)
* Հարրի Փոթերը և գաղտնիքների սենյակը (սաունդթրեք)
* Հարրի Փոթերը և Ազկաբանի բանտարկյալը (սաունդթրեք)
* Հարրի Փոթերը և Հրե գավաթը (սաունդթրեք)

## Արտաքին հղումներ
* Կայքում կարող եք լսել Հարրի Փոթերի սաունդթրեքները 

## Ծանոթագրություններ

Կատեգորիա:Հարրի Փոթեր
Կատեգորիա:Սաունդթրեքներ
Բորիս Նավասարդյան

**Բորիս Նավասարդյան** (), հայ լրագրող, Երևանի մամուլի ակումբի նախագահ (1995 թվականից)։

## Կյանք
Բորիս Նավասարդյանը ծնվել է 1957 թվականի հունվարի 1-ին Դոնի Ռոստով քաղաքում։ 1974-1979 թվականներին մասնագիտական լրագրողական կրթություն է ստացել Դոնի Ռոստովի պետական համալսարանի ժուռնալիստիկայի ֆակուլտետում։

### Մասնագիտական գործունեություն
1979-1987 թվականներին երևանյան «Կոմսոմոլեց» թերթի բաժնի վարիչ էր, թղթակիցը։ 1990-1995 թվականներին եղել է «Զերկալո» թերթի երևանյան տարբերակի գլխավոր խմբագիրը։ 1990-1991 թվականներին եղել է «Հայաստանի Հանրապետություն»/«Ռեսպուբլիկա Արմենիա» թերթի ռուսալեզու տարբերակի խմբագիրը, գլխավոր խմբագրի տեղակալը։

1995 թվականից մինչև այսօր Երևանի մամուլի ակումբի նախագահն է։

## Անդամություններ
* 1983 թվականից մինչև օրս՝ ԽՍՀՄ/Հայաստանի ժուռնալիստների միություն,
* 1995 թվականից մինչև օրս՝ Երևանի մամուլի ակումբի նախագահ,
* 2000 թվականից մինչև օրս՝ Լրագրողների «Հարավային Կովկաս» միջազգային ասոցիացիայի համանախագահ։

## Հրապարակումներ
«Կոմսոմոլեց», «Կոմսոմոլսկայա պռավդա», «Զերկալո», «Հայաստանի Հանրապետություն», «Ռեսպուբլիկա Արմենիա» թերթեր և Հայաստանի, Ռուսաստանի, ԱՄՆ-ի, Մեծ Բրիտանիայի, Գերմանիայի, Ուկրաինայի, Բուլղարիայի, Լատվիայի, Մոնղոլիայի այլ պարբերականներ։

## Ծանոթագրություններ

## Արտաքին հղումներ
* Բորիս Նավասարդյան 

Կատեգորիա:Հայ լրագրողներ
Կատեգորիա:Հայ հասարակական գործիչներ
Կատեգորիա:Ռոստովի պետական համալսարանի շրջանավարտներ
Կատեգորիա:Հայաստանի ժուռնալիստների միության անդամներ
Պինջուր

**Պինջուր** (, , ), սմբուկի խավիար և համանուն սմբուկով սոուս։ Բալկանյան բազմաթիվ երկրների ազգային կերակրատեսակներից մեկը։ Պատրաստում են հիմնականում ամռանը։ Հայտնի է Բուլղարիայում, Սերբիայում, Մակեդոնիայում ու Բոսնիա և Հերցեգովինայում։ Նման է այվարի, բայց տարբերվում է նրանով, որ պատրաստելիս օգտագործում են հենց սմբուկ, այլ ոչ պղպեղ։

## Բաղադրատոմսեր
Ավանդական բաղադրատոմսում ներառված են ներքոհիշյալ բանջարեղենները՝ սմբուկ, լոլիկ, կարմիր և սև պղպեղ, սոխ, սխտոր, ձեթ, շաքար և աղ։ Պինջուրի պատրաստման գործընթացը սովորաբար տևում է երկար, քանի որ մի քանի բաղադրիչներ պատրաստվում են մի քանի ժամում։ Պատրաստման հերթականությունն է.

* Խորովել բանջարեղենները ջեռոցում 40-45 րոպե։
* Տեղափոխել դրանք կաթսայի մեջ և լցնել սառը ջուր, հետո փակել կափարիչով և եփել 20 րոպե՝ չափավոր կրակի վրա։
* Շոգեխաշված բանջարեղենները սառեցնել, հանել կեղևները և հեռացնել սերմերը պղպեղից։
* Բանջարեղենները անցկացնել մսաղացով, թողնել հեղուկը հոսի, ավելացնել մամլիչով անցկացված սխտորը, բուսական յուղը, աղը, պղպեղը և մաղադանոսը։ Մատուցելիս ամբողջը խառնել։

Պինջուրը մատուցում են մսի, կարտոֆիլի և թարմ հացի հետ։

## Տես նաև
*Քյոփօղլու (բուլղարական և թուրքական խոհանոց)
*Լյուտենիցա (բուլղարական, մակեդոնական, սերբական խոհանոց)
*Զակուսկե (ռումինական խոհանոց)

## Ծանոթագրություններ

## Արտաքին հղումներ
* Рецепт пинджура на Balkan-Cuisine.com 
* Рецепт пинджура на MacedoniaOnline  

Կատեգորիա:Մակեդոնական խոհանոց
Կատեգորիա:Սերբական խոհանոց
Կատեգորիա:Բուլղարական խոհանոց
Կատեգորիա:Սոուսներ
Յուլիուս Էդուարդ Հիթցիգ

**Յուլիուս Էդուարդ Հիթցիգ** (, ծնվ. **Իսաակ Էլիաս Իթցիգ** (*Isaac Elias Itzig*), ), գերմանացի իրավաբան, հրատարակիչ և գրող։

## Կենսագրություն
Հիթցիգը սերել է հրեական ընտանիքից։ Դանիել Իթցիգը՝ Յուլիուս Էդուարդի հորական գծով պապը. պրուսական պալատի առաքիչ էր և հայտնի բանկիր։

Էդուարդ Հիթցիգը իրավագիտություն է սովորել Գալե-Վիտենբերգյան համալսարանում և Էրլանգեն-Նյուրնբերգի համալսարանում։ 1799 թվականին քրիստոնեություն է ընդունել և փոխել է անունը։ Պրակտիկա է անցել Կայսերական աշխատանոցային դատարանում, որպես կառավարական խորհրդական է աշխատել Վարշավայում։ 1807 թվականին ազատվել է իրավաբանական ծառայությունից պրուսական կառավարության տապալումից և Վարշավայի օպուկացումից հետո։ Հիթցիգը տեղափոխվում է Բեռլին, գրքերի գործին է սկսում տիարպետել և հրատարակչություն է հիմնում։ 1814 թվականին Հիթցիգը վերադառնում է պետական ծառայության, որից հեռանում է 1835 թվականին։ Հիմնադրել է հատուկ հրատարակչություններ քրեական իրավունքի վերաբերյալ, մասնակցել է գրական համայնքների աշխատանքներին, կենսագրական աշխատություններ է հեղինակել Զախարիաս Վերների, Ադելբերտ Շամիսոյի և Էռնստ Հոֆմանի մասին։ 1842 թվականից սկսած՝ Ալեքսիս Վիլիբալդի հետ միասին հրատարակել է *Neue Pitaval*-ը, որտեղ արդեն 1890 թվականին հրապարակվել էր քրեական իրավունքի վերաբերյալ դատական պրակտիկայի մոտավորապես 600 դեպք։

Թաղված է Բեռլինի Դորոտեենշտադթի գերեզմանոցում որդու՝ Ֆրիդրիխ Հիթցիգի կողքին։

## Ընտանիք
1804 թվականին Յուլիուս Հիթցիգը ամուսնացել է Յոհաննա Բարթենշթեյնի՝ առևտրական Նաթալի Բարնեթ Բարթենշթեյնի դստեր հետ։ Նրանք ունեցել են մեկ որդի և երկու դուստր, դաստիարակել են նաև որդեգրված դստեր։

* Ֆրիդրիխ Հիթցիգ (1811—1881), ճարտարապետ, ամուսնացել է Ռեյս Ֆրանցիսկայի հետ 
* Եվգենիա (1807—1843), ամուսնացել է գեներալ-լեյտենանտ Յոհան Բեյերի հետ
* Կլարա, ամուսնացել է Ֆրանց Քուգլերի հետ
* Անտոնիա Պյաստ (1800—1837), ամուսնացել է Ադելբերտ ֆոն Շամիսոյի հետ։

## Ստեղծագործություններ
* *Lebens-Abriss Friedrich Ludwig Zacharias Werners*. Berlin 1823.
* *Aus Hoffmanns Leben und Nachlass. 2 Tle*. Berlin 1823.
* ''Das Königl. Preußische Gesetz vom 11. Juni 1837 zum Schutz des Eigenthums an Werken der Wissenschaft und Kunst gegen Nachdruck und Nachbildung'' . Berlin 1838.
* *Über belletristische Schriftstellerei als Lebensberuf. Ein Wort der Warnung für Jung und Alt*. Berlin 1838.
* *Leben und Briefe von Adelbert von Chamisso*. Leipzig 1839.
* *Anleitung zur Abfassung einer Relation aus Kriminalakten. Zum Besten der Justizoffizianten-Witwenkasse*. Berlin 1843.
* *Verzeichniss im Jahre 1825 in Berlin lebender Schriftsteller und ihrer Werke*, https://books.google.de/books?id=fn4VAQAAMAAJ

## Ծանոթագրություններ

## Գրականություն
* Nikolaus Dorsch: *Julius Eduard Hitzig. Literarisches Patriarchat und bürgerliche Karriere. Eine dokumentarische Biographie zwischen Literatur, Buchhandel und Gericht der Jahre 1780—1815*. In: *Marburger Germanistische Studien*, Bd. 15. Lang, Frankfurt/M. u. a. 1994.

## Արտաքին հղումներ
* Կենսագրություն 
* Կենսագրություն 

Կատեգորիա:Գերմանացի գրողներ
Կատեգորիա:Գերմանիայի հրեաներ
Կատեգորիա:Գերմանացի հրատարակիչներ
Կատեգորիա:Գերմանացի իրավաբաններ
Կատեգորիա:Գերմանացի կենսագիրներ
Կատեգորիա:Գերմանացի տպագրիչներ
Samsung Galaxy Note 9

**Samsung Galaxy Note 9**,  սմարթֆոն-թաբլեթ, Galaxy Note սերիայի իններորդ  սերունդը, աշխատում  է Անդրոիդ օպերացիոն համակարգով։ Թողարկվել է 2018 թվականի օգոստոսի 9-ին, որպես Galaxy Note 8-ի իրավահաջորդը։

## Տեխնիկական տվյալները
Note 9-ը ունի 6․4 դյուրմ  1440p Super AMOLED, 18.5:9 հարաբերությամբ  էկրան։ Էկրանի առջևի դիզայնը մնացել է նույնը, ինչ  Note 8-ին է, օգտագործված  է Սամսունգի կողմից արտադրվող Infinity Display-ը։ Էկրանը պատրաստված է Gorilla Glass 5 ապակուց։

ԱՄՆ-ի Կանադայի և Չինաստանի համար նախատեսված սմարթֆոնի տարբերակը աշխատում է  Qualcomm Snapdragon 845 պրոցեսորով, իսկ ամբողջ աշխարհի համար նախատեսված տարբերակը Samsung Exynos 9810 պրոցեսորով։ Ունի հիշողության երկու տարբերակ, 128 և 512 Գբ նաև microSD քարտի հնարավորություն, մինչև 1 տերաբայթ։ Օպերատիվ հիշողոթյունը 6 Գբ է։

Սմարթֆոնը ունի IP68 ստանդարտի ջրադիմացկունություն և USB-C միակցիչ, ունի 3.5 մմ ստերեո բարձրախոս և  AKG բարձրախոսներ Dolby Atmos-ի աջակցությամբ։ Մարտկոցի հզորությունը կազմում է 4000 միլիամպեր։

Մատնահետքի սկաները տեղադրված է տեսակցիկների ներքևի հատվածում, ինչպես S9/S9+ մոտ է։

Note 9-ի էլեկտրոնային գրիչի (S Pen) մեջ ավելացվել է Bluetooth անլար կապի միջոցը, որը հնարավորություն է տալիս սմարթֆոնը գրիչի միջոցով առանց էկրանին դիպչելու կառավարել։

Սմարթֆոնի մեջ առկա են Սամսունգ ընկերության բոլոր դրոշակակիր ֆունկցիաները՝  Samsung DeX, Bixby Camera, Document editor (փաստաթղթերի խմբագրիչ), Samsung Pay, Stylus   և այլն։

Սմարթֆոնը աշխատում է Անդրոիդ 8.1 տարբերակով և Samsung Experience-ի 9.5  տարբերակով։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Սամսունգ
Կատեգորիա:Սմարթֆոններ
Գանձակի պատմության թանգարան

**Գանձակի պատմության թանգարան** (), ադրբեջանական պատմության թանգարան։ Հիմնադրվել է 1924 թվականին և այժմ գտնվում է Ադրբեջանի քաղաք Գանձակում։ Ներկայումս թանգարանում պահպանվում են ավելի քան 30.000 ցուցանմուշներ։

## Պատմություն
Ադրբեջանի պատմության թանգարանը զբաղեցնում է 1000 քմ տարածք, որից 800-ը տրամադրված է գիտական ցուցադրություններին։ Թանգարանում ցուցադրված են հոգևոր և նյութական մշակույթին, ինչպես նաև քաղաքական պատմությանը, արվեստին և Գանձակի քաղաքական կյանքը բնութագրող թանգարանային նմուշներ և հնագիտական իրեր։

Թանգարանը հիմնադրվել է 1924 թվականին։ Առաջին տարիներին թանգարանը բաղկացած էր 2 բաժիններից `պատմություն և գյուղատնտեսություն։ Թանգարանում ունեցել է ավելի քան 500 ցուցանմուշ։ 1954 թվականին թանգարանը տեղափոխվել է Գանձակի Ազիզբեկովի 260 հասցեում գտնվող շենք։ 1972 թվականին թանգարանը տեղափոխվել է Զիադխանովի շենք, որտեղ այն ներկայումս գտնվում է։

## Թանգարանի հավաքածուն
Ներկայումս թանգարանը ունի ավելի քան 30.000 ցուցանմուշ։ Թանգարանի հավաքածուն նվիրված է հին ժամանակներում ներկայիս Գանձակի տարածքում բնակված հին ցեղերի պատմությունից մինչև մերօրյա Գանձակին։ Թանգարանի նմուշները բազմաբնույթ են՝ պատմական, ազգագրական, հնագիտական, բուսաբանական, կենդանաբանական, կիրառական, հետազոտական և այլն։ Կան որոշ բաժիններ, որոնք առանձին նվիրված են ադրբեջանական արվեստին։

## Պատկերասրահ
  
Gəncə Tarix-Diyarşünaslıq Muzeyinin sərgi salonu.JPG|Թանգարանի ցուցասրահ
Xaçın tipli Alban xaç daşı.JPG|Խաչքար
Saxsı qab 3.JPG|Միջնադարյան սափոր
Silver coins, Safavid Azerbaijan. Ganja History - Ethnography Museum- Republic of Azerbaijan.jpg|Սեֆյանների ժամանակաշրջանի պարսկական մետաղադրամներ
Medieval nomand marquee.JPG|Թյուրքական քոչվորական ցեղերին բնորոշ կացարան
Amulet from Xaçbulaq.JPG|Հնագույն կախազարդ Խաչաղբյուր գյուղից
Gil küpələr.JPG|Թանգարանային նմուշներ


## Տես նաև
* Ադրբեջանի արվեստի ազգային թանգարան
* Ադրբեջանի պատմության թանգարան (Բաքու)

## Ծանոթագրություններ

Կատեգորիա:Ադրբեջանի ազգագրական թանգարաններ
Կատեգորիա:Ադրբեջանի հնագիտական թանգարաններ
Կատեգորիա:Գանձակ
Կատեգորիա:1924 հիմնադրված թանգարաններ
Իսպանիայի Գերագույն դատարան

**Իսպանիայի գերագույն դատարան** (), բարձրագույն դատական մարմին Իսպանիայի Թագավորությունում, որը համարվում է երկրի մայր օրենք համարվող Սահմանադրության գլխավոր երաշխավորն ու երկրում սահմանադրականության վերահսկող։

## Իրավասություններ
Իսպանիայի գերագույն դատարանը համարվում է Թագավորության բարձրագույն դատական ատյանը, որի քննության տակ են գտնվում տարբեր ոլորտի վարույթներ՝ սահմանադրության կարգավորման լայն շրջանակների հետ կապված։ Այն կարող է քննել անհատների առնչությամբ քաղաքացիական վարույթներ, սակայն սովորաբար գործում է որպես վերաքննիչ վարչական դատարան, որի գործառույթների մեջ է մտնում տեղական կամ նահանգային ընդհանուր իրավասության դատարանների գործողությունների արդյունքում առաջացող ընթացակարգային խախտումները։ Իսպանիայի գերագույն դատարանի իրավասությունների մեջ է մտնում նաև ստորադաս դատարանների որոշումների բեկանումը` Իսպանիայի Սահմանադրության, օրենքների և ենթաօրենսդրական ակտերի դրույթների համաձայն։

Իսպանիայի գերագույն դատարանը պատասխանատվություն է կրում օրենքով նախատեսված այլ  ընթացակարգային բողոքները քննելու համար։ Դրանց թվին են պատկանում կառավարության նախարարների, սենատորների ներկայացուցչության, տարբեր տարածաշրջանային խորհրդարանների անդամների, ավագ դատավորների, ինչպես նաև երկրի ղեկավարի և սահմանադրական դատարանի դատավորների մասնակցությամբ վարույթների քննությունը։ Նման իրավասությունը ավելացնում է դատարանի կողմից ինքնաբացարկների հավանականությունը։

Իսպանիայի գերագույն դատարանի դատավճիռը կամ որոշումը ներմիապետական այլ դատական ատյաններում բողոքարկման ենթակա չէ, թեև երկրի թագավորն ունի գերագույն դատարանի կողմից ընդունված վճիռները սեղմ ժամկետներում առ ոչինչ հայտարարելու բացառիկ իրավունք։ Գերագույն դատարանի որոշումները կարող են չեղյալ համարվել Սահմանադրական դատարանի կողմից, այն դեպքում, եթե տվյալ վճիռը հակասում է 1978 թվականի Իսպանիայի Սահմանադրությունում ամրագրված քաղաքացիների իրավունքների ու հիմնարար ազատությունների պաշտպանութան կամ Մարդու իրավունքների եվրոպական դատարանի որոշումներին, քանի որ Իսպանիան պաշտոնապես վավերարրել է Մարդու իրավունքների եվրոպական կոնվենցիան։

## Սահմանադրաիրավական կարգավիճակ
Իսպանիայի գերագույն դատարանը համարվում է իշխանության տարանջատման արդյունքում առաջ եկած կառավարման ապարատի երեք ճյուղերից մեկը՝ օրենսդիր և գործադիր մարմինների հետ միասին։ Եթե օրենսդիր մարմինը կատարում է օրինաստեղծման գործառույթ, իսկ գործադիրը՝ ի դեմս կառավարության, ամրագրում է այն, ապա գերագույն դատարանը ապահովում է ընդունված օրենքների գերակայությունն ու դրանց խախտումների անաչառ պատժելիությունը։ Գերագույն դատարանն ապահովում է այնպիսի միջոցներ, որի պայմաններում օրենքը դառնում է հավասար ցանկացած անձի համար։

## Ծանոթագրություններ

Կատեգորիա:Իսպանիայի դատարաններ
Ամբրակիա

**Ամբրակիա**, (), **Ամպրակիա** (), հին հունական պոլիս Հունաստանի արևմտյան մասում։ Տեղակայված է Արախթոսի գետի ափին, ժամանակակից Արտայի տարածքում։ Ամբրակիան հիմնադրվել է կորնթացիների կողմից մ.թ.ա. 7-ից 3-2-րդ դարերում, եղել է Էպիրոսի թագավորության մայրաքաղաքը։

## Պատմություն
Հին հունական առասպելներում քաղաքի հիմնադիրն է Ամվրաքսը, Ֆեսպրոտի որդին։ Մեկ այլ տարբերակի համաձայն` քաղաքի հիմնադրումը վերագրվում է Ամվրակիային, որը դրիոպների արքայի դուրստրն էր։ Հյուսիսում ամբրակիացիների հարևաններն էին մոլոսները, իսկ արևելքում` դրիոպները (աֆամանյան ցեղերից մեկը)։

Ենթադրվում է, որ քաղաքը հիմնադրվել է մ.թ.ա. 650 և 625 թվականներին Գորգի կողմից, որը կորնթոսյան բռնակալ Կիպսելիուսի որդին էր։ Պարսպապատ քաղաքը դարձել էր կորնթացիների հենակետերից մեկը` Էլլադայից Մեծ Հունաստան ձգվող ծովային երթուղու վրա։ Քաղաքի բնակիչները զբաղվում էին գյուղատնտեսությամբ, ձկնորսությամբ, նավաշինության համար կիրառվող փայտի վերամշակմամբ, ինչպես նաև քաղաքի ձեռներեցների արտադրանքը արտահանում էին Էպիրոս։ Գորգի որդու՝ Պերանդրիայի հեռանալուց հետո Ամբրակիայում հաստատվում է ժողովրդավարական կառավարման ձևը։

Քանի որ Ամբրակիան համահունական միության մասն էր կազմում, մասնակցել է հույն-պարսկական պատերազմներին։ Նրա նավերից յոթը մասնակցել են Սալամինի ծովամարտին։ Ամբրակիան սերտ առևտրական կապեր ուներ Կորինթոսի հետ և նրա  հավատարիմ դաշնակիցն էր։ Մ.թ.ա. 433 թվականին միասին պատերազմում են հակառակորդ Կերկիրայի դեմ։ Պելեպոնեսյան պատերազմի սկզբին ամբրակիացիները հետևում են կորինթոսցներին և հանդես գալիս որպես Սպարտայի համակիր։ Իսկ հարակից քաղաքները՝ Ամֆիլոքիան և Ակարնանիան, Աթենքի կողմնակիցներն էին։ Մ.թ.ա. 426 թվականին Իդոմենեի ճակատամարտում նրանց միացյալ զորքը ջախջախում է ամբրակիացիներին, և այդ պատմությունը թուլացնում է քաղաքի ուժերը։

Մ.թ.ա. 338 թվականին Մակեդոնիացի Փիլիպոս II-ը նվաճում է Ամբրակիան։ Թեև քաղաքը չէր հանձնվում, սակայն ստիպված է լինում ընդունել մակեդոնյան կայազորին։ Մ.թ.ա. 294 թվականին Ամբրակիան անցնում է էպիրոսյան թագավոր Պյուռոսի տիրապետության տակ, որը դարձնում է այն իր պետության մայրաքաղաքը։ Հաջորդ տասնամյակների ընթացքում քաղաքը ծաղկում է ապրում, փողոցները ձևավորվում են պալատներով, տաճարներով, թատրոններով, բազմաթիվ քանդակներով։

Մ.թ.ա. 189 թվականին Ամբրակիան պաշարում է հռոմեական բանակը՝ Մարկոս Ֆուլվիոս Նոբիլիորի հրամանատարությամբ։ Երկար ժամանակ հռոմեացիները չէին կարողանում հաջողության հասնել, բայց բանակցությունների ընթացքում ստիպում են ամբրակիացիներին զենքերը վայր դնել։ Մարկոս Ֆուլվիուսը հրամայում է ապամոնտաժել քաղաքի բոլոր քանդակները և տանում դրանք Հռոմ։ Զավթիչները Ամբրակիային շնորհում են ազատ քաղաքի կարգավիճակ։ Երբ կայսր Օգոստոս Օկտավիանոսը Էպիրոսի հարավ-արևմտյան մասին կից հիմնում է Նիկոպոլիս քաղաքը, ամբրակիացիների մեծ մասը ստիպված է լինում տեղափոխվել այնտեղ, և Ամբրակիան աստիճանաբար դատարկվում է։ Արդեն բյուզանդական ժամանակներում, հին պոլիսի տարածքում ձևավորվում է նոր բնակավայր, որը կրում էր Արտա անունը։ Հինավուրց քաղաքից միայն պահպանվել են ամրաշեն պարսպի մնացորդները։

## Ծանոթագրություններ

Կատեգորիա:Համաշխարհային ժառանգություն Հունաստանում
Կատեգորիա:Հին Հունաստանի քաղաքներ
Կատեգորիա:Հին Հունաստանի աշխարհագրություն
Ստաքես

**Ստաքես Արգիրուպոլիսցի** (, ), Քրիստոսի 70 աշակերտներից մեկը, Բյուզանդիայի եպիսկոպոս (38-54)։

## Հիշատակություն
Ուղղափառ եկեղեցում նրա հիշատակությունը կատարվում է հունվարի 4-ին (17) (70 առաքյալների տաճարի հիշատակին) և հոկտեմբերի 31-ի (նոյեմբերի 13-ին)։

## Ձեռնադրություն
Սուրբ Անդրեաս առաքյալը ձեռնադրել է Ստաքեսին Բյուզանդիայի եպիսկոպոս, որտեղ էլ նա 16 տարի եպիսկոպոսություն է արել՝ սկսած 38 թվականից մինչև 54 թվականը և եռանդորեն քարոզել է Քրիստոսի Ավետարանը ու հեթանոսներին դարձի բերել դեպի քրիստոնեության։

## Հիշատակում
Ենթադրաբար նրա մասին է հիշատակում Պողոս առաքյալը՝ Հռոմեացիներին ուղղված նամակում (Հռոմ․ 16։9)։

«Ողջունեցէ՛ք Ուրբանոսին՝ իմ գործակցին ի Տէր եւ՝ Ստաքէսին՝ իմ սիրելիին։»

## Մասունքներ
Ըստ Բարսեղ Կեսարացու տոմարի, Ստաքեսի մասունքները Ամփլիատոսի և Ուրբանոսի մասունքների հետ բերվել են Կոստանդնուպոլիս և տեղադրվել Պիգաիսում ():

## Գրականություն
* *Μανουήλ Γεδεών*, Πατριαρχικοί Πίνακες: Ειδήσεις ιστορικαί βιογραφικαί περί των Πατριαρχών Κωνσταντινουπόλεως: από Ανδρέου του Πρωτοκλήτου μέχρις Ιωακείμ Γ' του από Θεσσαλονίκης, 36-1884. — Κωνσταντινούπολις: Lorenz & Keil, [Σεπτ.1885-Οκτ.1890]. — 720 σ.: πορτρ. — σ. 89 ***'
** 2-изд. доп. и расш.: Πατριαρχικοί πίνακες: ειδήσεις ιστορικαί βιογραφικαί περί των Πατριαρχών Κωνσταντινουπόλεως από Ανδρέου του Πρωτοκλήτου μέχρις Ιωακείμ Γ΄ του από Θεσσαλονίκης, 36-1884 / Εκδ. δευτέρα επηυξημένη καί βελτιωμένη… υπό Νικολάου Λυκ. Φυροπούλου. — Άριστη: Σύλλογος πρός διάδοσιν ωφελίμων βιβλίων, 1996. — 922 σ. ISBN 0-007133-38-3 ISBN 978-0-007133-38-3 ***'
* *Claude Delaval Cobham*, The Patriarchs of Constantinople. — Cambridge: Cambridge University Press, 1911. — 106 p., ISBN 1-16911-596-9; ISBN 978-1169115965 ****

## Արտաքին հղումներ
* 

## Աղբյուրներ

Կատեգորիա:Կոստանդնուպոլիս
Կատեգորիա:Հռոմեական Անատոլիայում ծնված սրբեր
Կատեգորիա:Քրիստոսի 70 աշակերտներ
Նարեկ Պողոսյան

**Նարեկ Պողոսյան** (), հայ երգիչ։ Իր գործունեությունը ծավալում է ժողովրդական երգի բնագավառում։ «Ժողովրդական երգիչ» նախագծի առաջին եթերաշրջանի եզրափակչում զբաղեցրել է երկրորդ հորիզոնականը։

## Կենսագրություն
Նարեկ Պողոսյանը ծնվել է 1988 թվականի ապրիլի 7-ին նախկին ՀԽՍՀ Մարտունու շրջանի Լիճք գյուղում, ինժեներ-տնտեսագետի ընտանիքում։ 1994-2004 թվականներին սովորել է Լիճքի միջնակարգ դպրոցում։ Դպրոցական տարիքի նախասիրություններից մեկն ստեղծագործություններ գրելն է եղել։ 2002-2004 թվականներին ուսանել է Երևանի՝ Ջիվանու անվան աշուղական դպրոցում՝ ժողովրդական երգիչ Թովմաս Պողոսյանի ղեկավարությամբ։ 2004 թվականին ընդունվել է Երևանի պետական համալսարանի տնտեսագիտության ֆակուլտետ։ 2008 թվականին գերազանցության կարմիր դիպլոմով ավարտել է բակալավրիատը՝ ուսումը շարունակելով նույն ֆակուլտետի «Մաթեմատիկական մոդելավորում» ամբիոնի մագիստրատուրայում, որն ավարտել է 2010 թվականին՝ ստանալով մագիստրոսի գիտական աստիճան։

## Գործունեություն
2007 թվականի գարնանը «Շանթ» հեռուստաընկերությունը մեկնարկեց նոր նախագիծ՝ «Ժողովրդական երգիչ» անվանմամբ, որին մասնակցել է նաև Նարեկ Պողոսյանը։ Հաղթահարելով նախընտրական փուլերը (որոնց մասնակցում էին 14 երգիչ-երգչուհիներ)՝ հասավ եզրափակիչ փուլ։ Յուրաքանչյուր շաբաթ ստանալով բարձր գնահատականներ ու դրվատանքի խոսքեր ժյուրիի անդամների կողմից և հավաքելով բավարար քանակությամբ SMS հաղորդագրություններ հանդիսատեսի կողմից՝ հասավ եզրափակիչ փուլ և զբաղեցրեց 2-րդ հորիզոնականը։ 2008 թվականից մինչ օրս համերգային ծրագրերով շրջագայում է սփյուռքի տարբեր հայաշատ համայնքներում, մասնավորապես՝ ԱՄՆ-ում, Ռուսաստանում, Վրաստանում, Թուրքիայում, Բուլղարիայում, Իրանում։ «Ժողովրդական երգիչ» նախագծի ավարտից հետո մասնակցում է բազմաթիվ այլ ծրագրերի։

Բացի երգչի կարիերայից, Նարեկ Պողոսյանը նաև հաջողություններ է գրանցել մյուս մասնագիտության ոլորտում. 2010-2013 թվականներին աշխատել է «Օրանժ Արմենիա» ընկերության ֆինանսների բաժնում՝ որպես գնման մասնագետ։

## Ընտանիք
Հայրը 1997 թվականից մեկնում է ՌԴ՝ արտագնա աշխատանքի։ Մայրը մաթեմատիկայի ուսուցչուհի է Լիճքի միջնակարգ դպրոցում։
Ամուսնացել է 2012 թվականին։ Կինը՝ Լյուդմիլա Մարտիրոսյանը, արմատներով Ջավախքից է։ Նարեկը և Լյուդմիլան ունեն 1 դուստր (ծնվ.՝ 2014 թվականին)՝ Սոֆի Պողոսյանը, և 1 որդի (ծնվ.՝ 2017 թվականին)՝ Մոնթե Պողոսյանը։

## Երգեր
* «Սերս վանքում Տաթևի»
* «Հայ աղջիկ»
* «Իմ անուշիկ յար»
* «Մայրիկիս»
* «Ով դու գուսան»
* «Խնամխոսներ»
* «Երեքնուկ»
* «Երբ խանդում ես ինձ»
* «Իմ սիրուհի»
* «Սերդ անուշ»
* «Մաճկալ ես»

## Տեսահոլովակներ
* «Սիրո կանչ»
* «Խոսե՛ք, Հայաստանի լեռներ»
* «Հայաստան»

## Տես նաև
* «Ժողովրդական երգիչ» նախագիծ

## Ծանոթագրություններ

## Արտաքին հղումներ
* http://www.shanttv.com/am/programs/joxovrdakan-ergich1/archive/
* Հովիկ
* Առաջին մենահամերգ
* «Սիրո կանչ տեսահոլովակի պրեմիերան»
* https://www.shanttv.com/shows/arena-live/videogallery/concert/narek-poghosyan.html

Կատեգորիա:Հայ երգիչներ
Կատեգորիա:Հայ ժողովրդական երգիչներ
Կատեգորիա:Հայ տնտեսագետներ
Օսունա (երգիչ)

**Խուան Կառլոս Օսունա Ռոսադո** (, ), պուերտոռիկացի երգիչ, որը հիմնականում հանդես է գալիս ռեգետոն ժանրում։

## Կենսագրություն
Օսունան ծնվել է Սան Խուանում՝ 1992 թվականի մարտի 13-ին։ Նրա հայրը դոմինիկացի է, իսկ մայրը՝ պուերտոռիկացի։ Ինչպես նշվում է երգչի «*Odisea»* ալբոմի համանուն երգում՝ նա մեծացել է աղքատության մեջ և դաստիարակվել է հորական տատիկի կողմից։ Երգչի հայրը պարող էր, որը մահացու վնասվածք էր ստանել, երբ ապագա երգիչն ընդամենը երեք տարեկան էր, իսկ մոր ֆինանսները հերիք չէին նրան ապահովելու համար։ 2000-ականների ընթացքում՝ Նյու Յորքի քոլեջում սովորելու ժամանակ, նա մեծ ոգեշնչանք է ձեռք բերել երաժշտական կարիերայի համար։

## Կարիերա
### Սկիզբ
Օսունան սկսել է երգեր գրել 13 տարեկանից։ Նրա դեբյուտը կայացել է 2012 թվականին «Imaginando» երգով, J Oz մականունի ներքո։ Ճանաչում է գտել Musicologo & Menes-ի հետ աշխատելու ժամանակ։ 2014 թվականին նա պայմանագիր է կնքել Golden Family Records-ի հետ և սկսել է թողարկել իր երգերը YouTube-ում։ Նույն թվականին նա թողարկել է «Si No Te Quiere» երգը, սկզբնական շրջանում՝ D.OZi ռեփերի կողմից ձայնագրված։ Կոմպոզիցիան մեծ հաջողություն ունեցավ ռադիոյում և դարձավ հիթ Լատինական Ամերիկայում։ Այդ պահից սկսած նա ելույթներ սկսեց ունենալ Հարավային Ամերիկայի տարբեր շոուներում։

### Ճանաչում
2016 թվականի սկզբին Օսունան  DJ Luian-ի, Mambo Kingz-ի, De La Ghetto-ի, Arcángel-ի и Anuel AA-ի համագործակցության շնորհիվ թողարկեց «La Ocasión» երգի տեսահոլովակը։ Երգը հասավ մինչև  *[[Billboard]]*  չարթի «Hot Latin Songs» աղյուսակի 22-րդ հորիզոնականը։ Մարտին երգիչը թողարկեց նաև «No Quiere Enamorarse» երգի ռեմիքսը՝ Դեդի Յանկիի հետ միասին։ Սեպտեմբերին թողարկեց «Dile Que Tú Me Quieres» սինգլը, որը գրավեց 13-րդ հորիզոնականը *Billboard-*ի տարվա լատինական չարթում։ Ինչպես նաև այդ աղյուսակում են հայտնվել երգչի «Si Tu Te Marido Quiere (Remix)» և «En La Intimidad» երգերը։

2017 թվականին թողարկեց նրա դեբյուտային «*Odisea»* ալբոմը։ «Te Vas» սինգլը հավաքել է ավելի քան 630 միլիոն դիտում YouTube-ում։ Օսունան  համարում է լավագույն արտիստներից մեկը և ամենահաջողակը նոր սերնդի ռեգետոն-կատարողներից։

2017 թվականի Օսունան հաջողակ սինգլներ թողարկեց։ Նրա սինգլներ «Criminal»-ը (Նատի Նատաշայի հետ միասին) և «Ahora Dice»-ը (Քրիս Ջադայի, Ջեյ Բալվինի և Arcángel-ի հետ միասին) միլիարդից ավելի դիտումներ ունեցան YouTube-ում։ Ներկայումս  Օսունան համարվում է ամենադիտված իսպանալեզու արտիստներից մեկը տեսահոստինգում. նրա ալիքի դիտումների քանակը անցում է 7,5 միլիարդը, իսկ ամբողջ հոլովակներինը՝ 10 միլիարդը։

2017 թվականի դեկտեմբերին երգիչը Cardi B-ի մասնակցությամբ թողարկեց «La Modelo» սինգլը։

## Սկավառակագրություն
### Ստուդիական ալբոմներ
* *[[Odisea]]* (2017)
* *[[Aura]]* (2018)
* *[[Nibiru]]* (2019)
* *[[Enoc]]* (2020)

## Ծանոթագրություններ

## Արտաքին հղումներ
* Պաշտոնական կայքը 
* Պաշտոնական YouTube ալիքը

Կատեգորիա:21-րդ դարի ամերիկացի երգիչներ
Կատեգորիա:Պուերտոռիկացի երգիչներ
Տհալի (ուտեստ)

thumb|Հնդկական բուսակերների Տհալի
**Տհալի** (), հնդկական և նեպալական խոհանոցների ավանդական կերակուր։ Նեպալում այն նաև հայտնի է **դալ-բատ** անունով ( — դալ՝ ոսպապուր և բատ՝ շոգեխաշած բրինձ)։

## Պատրաստում
Կան տհալի պատրաստման բազմաթիվ տարբերակներ։ Ուտեստի բաղադրությունը կախված է տարածաշրջանից, ավանդույթներից և հասանելի ապրանքատեսակներից։ Տհալիի հիմնական բաղադրիչներն են՝ շոգեխաշած բրինձ և դալ (ոսպից խիտ ապուր-խյուս)։ Տարածաշրջաններում, որտեղ բրինձ չի աճում, փոխարենը կարող են օգտագործել այլ ձավարեղեն, օրինակ՝ հնդկաձավարը։

## Մատուցում
Տհալին մատուցվում է կլոր սկուտեղի վրա (տհալի բառը թարգմանաբար նշանակում է սկուտեղ), կենտրոնում բրինձն է, իսկ շրջապատում մետաղյա տարաներ են, որոնցում լցված են դալ, բանջարեղեն, կարի, տարբեր խավարտներ և համեմունքներ։ Տհալին կարող է ներառել նաև չատնի, հնդկական պիկուլ և կարմիր պղպեղ։ Տհալին մատուցվում է նաև լոշիկներով (օրինակ՝ պապադամ կամ չապատի) և մածունով (սուր համի մեղմացման համար)։

Որպես կանոն տհալին բաղկացած է բուսական բաղադրիչներից, սակայն կան նաև տարբերակներ՝ կենդանական բաղադրիչներով՝ օրինակ հավով։

Տհալիի համար կան հատուկ ափսեներ՝ խոշոր և կլոր մետաղական ամաններ։ Այդպիսի ամաններ օգտագործելու ժամանակ անհրաժեշտ չեն տարաներ և սկուտեղներ․ այդ ժամանակ տհալիի բաղադրիչները հրամցնում են ափսեի ամբողջ հատվածներում։ Հարավային Հնդկաստանում այն երբեմն դասավորում են բանանի տերևների վրա։

Նեպալում ընդունված է տհալին ուտել ձեռքերով, բայց զբոսաշրջիկների համար սովորաբար տրամադրում են խոհանոցային համապատասխան իրեր։

## Ծանոթագրություններ

## Արտաքին հղումներ
* Nord- und südindisches Thali mit Foto 
* Kerala Thali (Südindien) auf dem Bananenblatt 

Կատեգորիա:Հնդկական խոհանոց
Կատեգորիա:Նեպալի խոհանոց
Բալեարյան շիկահավ

**Բալեարյան շիկահավ** (), շահրիկների ընտանիքի թռչունների նորահայտ տեսակ։ Ավելի վաղ համարվում էր *Sylvia sarda*-ի ենթատեսակ, բայց հետագայում հեղինակներն (Shirihai et al. 2001, Baerlein et al. 2006) առանձնացրին՝ հիմնվելով չափսերի, արտաքինի, երանգավորման, երգեցիկության, բացականչության, տեղաշարժի և մտԴՆԹ-ի զգալի տարբերությունների վրա։ Չնայած չափսերի և մարմնի կազմվածքի միջև տարբերությունները մեծ չեն, երանգավորման մեջ թռչունները շատ են տարբերվում, երգեցիկության մեջ զգալի տարբերություններ չկան, թռչունների տեղաշարժը հանդիսանում է բավականին ծանրակշիռ կետ՝ ի տարբերություն տաքսոնների միջև եղածի, անցկացված մոլեկուլային հետազոտությունների արդյունքները դեռևս շարունակում են մնալ չհրապարակված։ Այդ իսկ պատճառով քանի դեռ տաքսոնների *Sylvia sarda balearica* և *Sylvia sarda sarda* տեսակների միջև ավելի խորը հետազոտություններ չեն անցկացվել, չարժե դրանք համարել տաքսոնների առանձին տեսակներ։ Տարածված է Բալեարյան կղզիներում՝ Իվիսայում, Ֆորմենտերայում, Մալյորկայում, Դրագոներայում և Կաբրերայում։

## Ծանոթագրություններ

## Արտաքին հղումներ
* 

Կատեգորիա:Թռչուններ
Կատեգորիա:Կենդանիներ այբբենական կարգով
Մոսկվա քաղաքի օր

**Մոսկվա քաղաքի օր** (), ամենամյա համաքաղաքային տոն։ Նշվում է սեպտեմբերի առաջին կամ երկրորդ շաբաթ օրը։ Հիմնական տոնակատարությունները ավանդույթի համաձայն անցնում են Տվերսկի փողոցի վրա, Կարմիր հրապարակում, Վասիլևսկի սպուսկում, Պոկլոննայա և Վորոբևյան լեռներում, ժողովրդական զբոսահանդեսները և համերգները տեղի են ունենում ամբողջ քաղաքում։ Քաղաքի օրը ավարտվում է տոնական հրավառությամբ։

## Պատմություն
### Ռուսական կայսրություն
[250px|thumb|Հրապարակախոս [Կոնստանտին Ակսակով, Մոսկվայի 700 ամյակին նվիրված  տոնակատարության գաղափարի հեղինակ]]

Առաջին անգամ քաղաքի օրվա տոնակատարությունները Մոսկվայում տեղի են ունեցել 1847 թվականին՝ քաղաքի 700-ամյակին նվիրված։  Տոնի գաղափարն պատկանել է հրապարակախոս-սլավոնաֆիլներին, որոնց թվում են պատմաբաններ Կոնստանտին Ակսակովը և Միխայիլ Պոգոդինը։ Պատմաբան Իվան Զաբելինը նշել է Մոսկվայի մասին առաջին հիշատակման ամսաթիվը՝ 1147 թվականի ապրիլի 4։ Նույն ժամանակ, 1846 թվականին «Մոսկովյան վեդոմոստի» թերթում լույս է տեսնում Կոնստանտին Ակսակովի «700-ամյա» հոդվածն, որն վեճեր է առաջացրել քաղաքի պատմական նշանակության մասին։ Հոբելյանի տոնակատարության գաղափարը խրախուսել են Մոսկվայի միտրոպոլիտ Ֆիլարետը և գեներալ-նահանգապետ Ալեքսեյ Շչերբատովը։

## Ծանոթագրություններ

Կատեգորիա:Մոսկվա
Կատեգորիա:Մոսկվայի մշակույթ
Կատեգորիա:Ռուսաստանի տոներ
Ֆրանչեսկո Պացցի

[thumb|Պացցիայի պալատը (պալացցոն) [Ֆլորենցիայում]]
**Ֆրանչեսկո Պացցի** (, ), հայտնի ֆլորենտական Պացցի տոհմից ազնվական, հայտնի է դարձել Լորենցո Մեդիչի դեմ դավադրության շնորհիվ։ Նա Հակոբ Պացիի եղբորորդին է, որը նույնպես եղել է դավադիրներից մեկը։

1478 թվականին Ֆլորենցիայում մի խումբ հարուստ ֆլորենտական քաղաքացիներ, Ֆրանչեսկո Պացիի, հոր բարեկամների և Պիզայի արքեպիսկոպոս Ֆրանչեսկո Սալվիատիի գլխավորությամբ, կատարել են Մեդիչների տան իշխանությունը տապալելու փորձ։ Ապրիլի 26-ին Սանտա Մարիա դել Ֆիորե տաճարում՝ ծեսի ժամանակ, դավադիրները դաշույներով հարձակվել են Ջուլիանո և Լորենցո Մեդիչի եղբայրների վրա։

[thumb|ձախից|[Պալացցո Վեկկիո]]

Թեթև վիրավորված Լորենցոյին հաջողվել է փախչել, իսկ Ջուլիանոն ընկավ առաջին իսկ հարվածից։ Կատարվեց ապստամբության բաձրացման փորձ՝ քաղաքացիական ազատության կարգախոսի ներքո, սակայն այն չհաջողվեց։ Դավադիրներին կախել են Պալացցո Վեկկիոյի պատուհաններին (Ֆրանչեսկոյին կախեցին նույն օրը՝ ապրիլի 26-ին)։

Նրանցից մեկը՝ Բեռնարդո Բարոնչելլին, որը Ջուլիանո Մեդիչիին սպանողը, փախել է և երկար թափառելուց հետո մեկնել Կոստանդնուպոլիս։ Սակայն սուլթանը մատնում է նրան։ 1479 թվականի դեկտեմբերի 20-ին նրան շղթայված բերել են Ֆլորենցիա և կախել նույն՝ Պալացցո Վեկկիոյի պատուհանից։

## Գեղարվեստական ստեղծագործություններում
Ֆրանչեսկո Պացցի պատմությունը ներկայացվել է Թոմաս Հարիսի «Հանիբալ» վեպում, Բրայան Ֆուլերի «Հանիբալ» սերիալում և Ռիդլի Սքոթի համանուն ֆիլմում։ Ֆիլմի մեջ դերակատար է հանդիսացել իր հեռավոր ժառանգորդ Ռինալդո Պացցին։

Իսկ «Assassin’s Creed II» խաղում, որը թողարկվել է 2009 թվականի նոյեմբերին, Ֆրանչեսկո Պացցին գլխավոր հերոսի՝ Էցիո Աուդիտորե դա Ֆիրենցե ասսասինի թշնամիներից մեկն է, նա սերում է ազնվական տոհմից, ում ընտանիքը տուժվել է Պացցիի դավադրության պատճառով։ Բոլոր մասնակիցների մահը, ինչպես նաև Լորենցո Մեդիչիի փրկարարական աշխատանքը խաղի ստեղծողները վերագրում են ասսասիններին։ Ինչպես նաև Ֆրանչեսկո Պացցին և դավադրության մյուս մասնակիցները հանդես են գալիս «Դա Վինչիի դևերը» հեռուստասերիալում։

## Գրականություն
*Клулас И.* Лоренцо Великолепный. — М.: Молодая гвардия, 2007. — 260 [12] с .: илл. (Жизнь замечательных людей)

## Ծանոթագրություններ

Կատեգորիա:Իտալացի ազնվական ընտանիքներ
Սիլվիա Ռաֆայել

**Սիլվիա Ռաֆայել Շյոդտ** (, , ), Հարավային Աֆրիկայում ծնված Մոսադի գործակալ, ով մեղադրվում է մատուցող Ահմեդ Բուչիկխի սպանության համար։ Վերջինս սխալմամբ ընդունվել էր որպես ահաբեկիչ Ալի Հասան Սալամե։

## Կենսագրություն
Սիլվիա Ռաֆայելը ծնվել է 1937 թվականի ապրիլի 1-ին Քեյփթաունում։  Հայրն ազգությամբ հրեա է, աթեիստ, ասսիմիլացիայի ենթարկված։ Մայրը քրիստոնյա է, և Սիլվիան ընդունել է մկրտությունը։ 1963 թվականին մեկնեց Իսրայել, կապված Հարավային Աֆրիկայում տիրող ապարտհեյդի ռեժիմի և մշտական հակասեմիտիստական տրամադրությունների հետ։

Սիլվիան սկզբում բնակվում էր կիբուցում, այնուհետև աշխատում է դպրոցում որպես ուսուցչուհի, դասավանդելով անգլերեն և ֆրանսերեն։ Եբրայերենից բացի նա տիրապետում էր իսպաներենին, գերմաներենին և արաբերենին։ Հենց այդ պատճառով էլ Սիլվիայով հետաքրքրվեց Մոսադը և նրան աշխատանք առաջարկեց։ Մարտական պատրաստություն անցնելուց հետո, նա գործուղվում է Փարիզ, որտեղ պաշտոնապես աշխատում է լրագրող, ունենալով անձնագիր ֆոտոլրագրող Պատրիսիա Ռոկսբորոյի () անվամբ։ Մյունխենի Օլիմպիադայի ողբերգությունից հետո Իսրայելական կառավարությունը որոշում ընդունեց գտնել և ոչնչացնել  «Սև սեպտեմբեր» կազմակերպության բոլոր անդամներին, և Սիլվիայից ստացված տեղեկություններն օգնեցին վերացնել երեք հոգու։ Ավելի ուշ Ռաֆայելն ընդգրկվեց  «Աստծո Ցասում» օպերացիայի մասնակիցների թիմում։

1973 թվականի հուլիսի 21-ին Լիլիհամերում Մոսադի գործակալների խումբը, որոնց մեջ էր նաև Սիլվիա Ռաֆայելը, սպանեց  ծագումով մարոկկացի,  մատուցող, հայտնի ֆրանսիացի- մարոկկացի երաժիշտ Չիկո  Բուչիկխի ավագ եղբորը, Ահմեդ Բուչիկխին, սխալմամբ նրան ընդունելով որպես Մյունխենի ահաբեկչության կազմակերպիչ Ալի Հասան Սալամի։  Սկսվեց միջազգային սկանդալ, 1974 թվականի փետրվարի 1-ին Ռաֆայելը ձերբակալվեց, նրան մեղադրանք առաջադրվեց սպանության, լրտեսության և կեղծ անձնագիր օգտագործելու համար։ Դատարանը նրան դատապարտեց հինգ ու կես տարվա ազատազրկման, բայց 15 ամիս անց, 1975 թվականի մայիսին նրան արտաքսեցին Նորվեգիայից, որպես օտարերկրյա քաղաքացի։  
thumb|right|250px|Սիլվիա Ռաֆայելի հրապարակը Միգդալում
Ազատվելուց հետո Սիլվիան ամուսնացավ իր փաստաբան Աննեուսա Սկյոդտ-կրտսերի հետ, սակայն նորից արտաքսվեց Նորվեգիայից։ 1979 թվականին նա Նորվեգիայում բնակության թույլտվություն ստացավ, որտեղից էլ 1992 թվականին տեղափոխվեց ՀԱՀ։  Նա մահացավ Պրետորիայում  2005 թվականին 68 տարեկան հասակում, սպիտակարյունությունից։ Նա թաղվեց Իսրայելում բարձրագույն զինվորական պատիվներով։

## Գրականություն
* Oren, Ram; Kfir, Moti (19 September 2014). Sylvia Rafael: The Life and Death of a Mossad Spy. The University Press of Kentucky. ISBN 978-0813146959.

## Ծանոթագրություններ

Կատեգորիա:Լեյկոզից մահացածներ
Կատեգորիա:Մոսադի գործակալներ
Ճավախոտ

**Ճավախոտ**, լեռ Հայաստանի Սյունիքի մարզում, Գլուտի լեռներում, Ագարակ քաղաքից 2 կմ հարավ-արևմուտք։ Բարձրությունը՝ 1610 մ։

## Ծանոթագրություններ

Կատեգորիա:Սյունիքի մարզի լեռներ
Ֆորտեպիանո

thumb|100px|Ֆորտեպիանոն դինամիկ նշան է, որը ստեղծվում է ժամանակակից երաժշտությունում
**Ֆորտեպիանո** արտահայտությունը հանկարծակի փոխող դինամիկ նշան է, որը օգտագործվում է նոտագրություններում, սովորաբար *fp* կրճատումով, ճիշտ նշված նոտաների ներքև, այնպես, որ առաջինը հնչի ուժեղ («ֆորտե») իսկ նրան հաջորդողը լինի անհամեմատելի մեղմ ու նուրբ («պիանո»)։ Բառը ինքնին իտալերեն է, որը բառացիորեն թարգմանվում է «բարձրփափուկ»։

## Օրինակներ
Բեթհովենի ութերորդ դաշնամուրի սոնատի առաջին մասը, որը սկսվում է հենց ֆորտեպիանոյով։
400px|frameless|center

## Ծանոթագրություններ

Կատեգորիա:Երաժշտական նոտագրման եղանակներ
Օխոտի ծով

350px|right
350px|right
**Օխոտի ծով**,  Խաղաղ օվկիանոսի ծով, որից առանձնացված է Կամչատկա թերակղզով, Կուրիլյան կղզիներով, Հոկայդո կղզով։ Հարևան Ճապոնական ծովից առանձնացված է Սախալին կղզով։ Ողողում է Ռուսաստանի և Ճապոնիայի ափերը։ Նախկին անվանումն է՝ Կամչատյան ծով։

Մակերեսը՝  1603 հզ. կմ²։ Միջին խորությունը՝  821 մ, մաքսիմալ խորությունը՝ : Ծովի արևմտյան մասի շարունակությունը գտնվում է մայրցամաքի վրա և ունի մակերեսային խորություն։ Ծովի կենտրոնում տեղակայված են Դերյուգինա և Տինրո ծովախորշերը։ Արևելյան մասում է գտնվում Կուրիլի խոռոչը, որի խորությունը առավելագույնն է։ Հոկտեմբեր-մայիս-հունիս ամիսներին ծովի հյուսիսային մասը ծածկված է լինում սառույցով։ Հարավարևելյան մասը գրեթե չի սառչում։ 
Հյուսիսային ափը խիստ ընդգծված է՝ այնտեղ է գտնվում անենամեծ ծովածոցը՝ Էյրինեյան շուրթերը և Շելտինգի, Զաբիյակա, Բաբուշկինա, Կեկուրնի ծովածոցերը։
Հարավում ամենամեծ ծովածոցերն են՝ Անիվան և Տերպենիան, Իտուրուպ կղզում՝ Օդեսյան ծովածոցը։ Ծով են թափվում Ամուրը, Օխոտը և Կուխտույը։  
Օհոտսկի ծովի հյուսիս-արեւելքում գտնվում է իր ամենամեծ ծովածոցը` Շեյխով ծովածոցը։
Զարգացած է ձկնորսությունը, ծովը հարուստ է սաղմոնով, ծովատառեխով, պոլիկոկով, կեպելինով, նավագայով և այլն, ծովամթերքով (Կամչատկան խեցգետին)։
2014 թվականի մարտի 15-ից  Օխոտի ծովը ամբողջությամբ համարվում է Ռուսաստանի բացառիկ տնտեսական գոտին (բացառությամբ Հոկկիդո կղզու հարանությամբ գտնվող մի փոքր մասի)։

## Անվան մասին
Ծովն իր անվանումն ստացել է Օխոտ գետի անվանումից  — «գետ»։ Նախկինում անվանել են Լամսկիմ  — «ծով»), նաև Կամչատյան ծով։ Ճապոնացիներն այս ծովն անվանում էին Խոկկայ (), որպես «Հյուսիսային ծով»։ 
Բայց, քանի որ այս անվանումը նույնացվում է Ատլանտյան օվկիանոսի Հյուսիսային ծովի հետ,  նրանք այն վերանվանեցին Օխոցուկու-կայ (),   որը ռուսական անունը հարմարեցում է ճապոնական հնչյուննին։

## Մշակույթում
* Ավստրալիական «Ռուսաստանի վայրագ ծովը (, 2018) երկսերիանոց փաստավավերագրական ֆիլմը նվիրված է Օխոտի ծովին։

## Ջերմային ռեժիմ և աղիություն
Ձմռանը ջրի ջերմաստիճանը ծովի մակերեսին կազմում է −1,8-ից մինչև 2,0 °C, ամռանը բարձրանում է մինչև 10-18 °C:
Միջին շերտում՝ 50-150 մետր խորության մեջ ջրի սառը շերտն է, որտեղ ջերմաստիճանը ամբողջ տարին գրեթե անփոփոխ է՝ −1,7 °C:
Խաղաղ օվկիանոսի Կուրիլյան նեղուցների մոտ ջրի ջերմաստիճանը կազմում է 2.5-2.7 ° C,  խորքային ջերմաստիճանը՝ առավելագույնը  1.5-1.8 ° C:
Աղիությունը ծովի վերին մակարդակում կազմում է 32,8—33,8 ‰: Միջնամասում աղիությունը 34,5‰ է։ Խորքային շերտերում ջրի աղիությունը կազմում է 34,3—34,4 ‰, ափամերձ հատվածներում աղիությունը 30 ‰-ից ցածր է։

## Արտաքին հղումներ
## Ծանոթագրություններ

Կատեգորիա:Ճապոնիայի ծովեր
Կատեգորիա:Ռուսաստանի ծովեր
Ճակատ (լեռ, Լոռի)

**Ճակատ**, լեռնագագաթ Լոռու մարզում, Գուգարաց լեռների համակարգում, Չիչկան գետի ձախափնյակում, Գոգարան գյուղից 2 կմ հյուսիս-արևմուտք։ Բարձրությունը՝ 2216 մ.։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Լոռու մարզի լեռներ
Ճակատք (հանդ)

**Ճակատք**, հանդ Սյունիքի մարզում, Սյունիքի բարձրավանդակում, Լերկասար լեռան հարավարևմտյան լանջին, Մեծշեն գետի ձախափնյակում, Նորավան գյուղից 9,5 կմ հյուսիս-արևելք։

## Ծանոթագրություններ

Կատեգորիա:Սյունիքի մարզի աշխարհագրություն
Ճահուկ (լեռ)

**Ճահուկ**, *Ջահուկ, Ջահրի*, լեռնագագաթ Հայաստանի Վայոց ձորի մարզում, Վայքի լեռնահամակարգում, համանուն գետի աջափնյակում, Հորադիզ գյուղից 1,5 կմ հյուսիս։ Բարձրությունը՝ 2446 մ.։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Վայոց ձորի մարզի լեռներ
Ամինդեոն

**Ամինդեոն**(), փոքր քաղաք Հունաստանի հյուսիսում։ Տեղակայված է Սալոնիկից 107 կմ արևմուտք՝ Պետրոն լճի հարավում։ Ամինդեոն համայնքի վարչական կենտրոնն է։ Պատկանում է Արևմտյան Մակեդոնիա պերիֆերիային։ Քաղաքում գործում է «Ամինդեոն» երկաթուղային կայարանը։ Հունաստանի խոշորագույն ածխահանքերից մեկը ևս տեղակայված է քաղաքի հարևանությամբ։

## Ամինդեոն համայնք
Ամինդեոն համայնքը ներառում է երեք բնակավայր։ Ըստ 2011 թվականի մարդահամարի, բնակչության թիվը կազմում է 4306 մարդ։ Տարածքը 26,706 քառակուսի կիլոմետր է։

## Բնակչություն

## Մունիցիպալիտետ
մինի
Ամինդեոն մունիցիպալիտետը ձևավորվել է 2011 թվականին տեղական ինքնակառավարման բարեփոխումների արդյունքում՝ 6 նախկին քաղաքային միավորումների միաձուլումից, որոնք դարձել են մուլիցիպալիտեններ։ Դրանք են

* Աետոս
* Ամինդեոն
* Ֆիլոտաս
* Լեչովո
* Նումֆայո
* Վարիկո

Մունիցիպալիտետի տարածքը կազմում է 589,369 կմ², իսկ նախկին քաղաքային միավորումներինը՝ 249,852 կմ․ քառ․։

### Ստորաբաժանումներ
Ամինդեո քաղաքային միավորումը բաժանվում է հետևյալ համայնքների՝

* Ագիոս Պանտելեիմոնաս
* Ամինդեոն
* Կելլա
* Կլեիդի
* Պետրես
* Ռոդոնաս
* Ֆանոս
* Խինո Ներո

## Արտաքին հղումներ
* Official website of Amyntaio Municipality

## Ծանոթագրություններ

Կատեգորիա:Հունաստանի բնակավայրեր
Իսպանիայի գերագույն դատարանի նախագահ

**Իսպանիայի Թագավորության գերագույն դատարանի նախագահ** կամ **դատական ընդհանուր խորհրդի նախագահ** (), բարձրագույն դատական մարմին Իսպանիայի Թագավորությունում, որի ձեռքում կենտրոնացված է երկրի արդարադատության համակարգը։

Համարվում է Իսպանիայի բարձրագույն կառավարական երեք պաշտոնյաներից մեկը՝ օրենսդիր կորտեսի նախագահի և գործադիր կառավարության ղեկավարի հետ միասին։

Առաջին անգամ գերագույն դատարանի նախագահի պաշտոնն Իսպանիայում ձևավորվել է 1812 թվականին, իսկ առաջին պաշտոնավարողը եղել է Ռամոն Պասադա ի Սատոն։ Գերագույն դատարանի ներկայիս նախագահն է Կառլոս Լեսմես Սեռանոն, որը բարձրագույն մարմինը նախագահում է 2013-ից ի վեր։

## Գործառույթներ
Իսպանիայի Սահմանադրության 598-րդ հոդվածը սահմանում է երկրի գերագույն դատարանի նախագահի սահմանադրաիրավական կարգավիճակն ու գործառույթները։ Դրանք են՝

* ներկայացնել դատական գերագույն խորհուրդը
* նախագահել պալատի և մշտական կոմիտեի անդամների հանդիպումները, որոշումներ կայացնել անաչառ քվեարկությունների անցկացման վերաբերյալ
* սահմանել դատական մշտական կոմիտեի նիստերի օրակարգը
* լիցենզավորել փաստաբանների և շնորհել համապատասխան սահմանադրաիրավական կարգավիճակով
* ուղղորդել դատական ընդհանուր խորհրդի տեխնիկական մարմինների գործունեությունը
* ինստիտուցիոնալ կերպով ուղղորդել դատական բարձրագույն խորհրդին
* գերագույն դատարանի վարույթների քննության ժամանակ տեղեկանալ ազգային հետախուզական կենտրոնի ստացած տեղեկությունները, որոնք ազդում են Սահմանադրության 18.2-րդ և 3-րդ հոդվածների համապատասխան մասերով։ Գերագույն դատարանի պալատների մագիստրատորի փոխարեն նրա բացակայության կամ բացարկի դեպքում կայացնել վճիռ։
* հանձնարարել և պաշտոնից ազատել Նախագահի աշխատակազմի ղեկավարին կամ հաղորդակցության վարչության պետին, ինչպես նաև նախագահի աշխատակազմի հետագա աշխատակազմին։
* պալատի հետ համատեղ ընտրել գերագույն դատարանի փոխնախագահին, գլխավոր քարտուղարին և գլխավոր քարտուղարի տեղակալին։ Վերջին երկուսի դեպքում՝ հարկ եղած ժամանակ դադարեցնել նաև վերջինիս գործունեությունը։

Իսպանիայի Սահմանադրության 589-րդ հոդվածը գերագույն դատարանի նախագահին օժտում է հետևյալ լիազորությունը․

* առաջադրել և նշանակել գերագույն դատարանի փոխնախագահին։

### Ենթակայություն
Գերագույն դատարանի նախագահը կախում է ունի նախագահող կառավարությունից, որը ղեկավարում է կառավարության գործող ղեկավարը։ Որպես նախագահող քարտուղարություն կարող է հանդես գալ գերագույն դատարանի և դատական մասնաճյուղի գլխավոր խորհուրդը։

## Ընտրակարգ
Իսպանիայի Սահմանադրության 586-րդ հոդվածը սահմանում է թագավորության գերագույն հատուկ նախագահի և խորհրդի գումարման և ընտրության ընթացակարգը։ Սույն հոդվածում բովանդակված է հետևյալը․
Նախագահն ընտրվում է խորհրդի լիագումար նիստում, իսկ նրա թեկնածությունն առաջադրվում է այն պարագայում, եթե նա ստացել է պալատի անդամներրի երեք հինգերորդի փաստացի վստահությունը։ Ընտրություններից հետո տվյալ անձին այդ պաշտոնում նշանակում է Իսպանիայի թագավորը, որին հաջորդում է միապետի և պետության խորհրդանիշների առջև երդմնակալության արարողությունը։

## Տես նաև
* Իսպանիայի գերագույն դատարան

## Ծանոթագրություններ

Կատեգորիա:Իսպանիա